text: बॉलीवुड अभिनेत्री स्वरा भास्कर अपनी फिल्मों के अलावा सोशल मीडिया पर भी काफी एक्टिव रहती हैं। वह कभी देशभर में चल मुद्दों पर अपनी राय देने से पीछे नहीं हटतीं। हालांकि कई बार इसकी वजह से ट्रोलर्स के निभाने पर भी आ जाती हैं। हाल ही में उन्होंने केरल में नन रेप प्रकरण को लेकर चल रहे बवाल के बीच ट्वीट किया, जिसके बाद उनके और फिल्म निर्माता विवेक अग्निहोत्री के बीच तीखी बहस छिड़ गई। लेकिन इसके बाद विवेक का ट्विटर अकाउंट लॉक कर दिया गया। स्वरा इस बात से खुश हैं कि माइक्रोब्लॉगिंग साइट ट्विटर ने विवेक के खाते को आपत्तिजनक सामग्री के कारण बंद कर दिया है और उनके ट्वीट डिलीट करवा दिया है।